རང་སློབ་གྲྭའི་ཐོན་མིའི་ཕྱག་རྒྱུན་ཡིག་གཟུགས་འཛིན་གྲྭའི་སློབ་མ༡༥ལ་རྫོང་རིག་གནས་ཁང་གིས་བསྒྲུབས་པའི༢༠༡༧ལོའི་རྫོང་ཡོངས་ཀྱི་ཡིག་གཟུགས་འགྲེམས་སྟོན་ཁྲོད་བྱ་དགའ་ཐོབ།ཐོན་མིའི་ཕྱག་རྒྱུན་ཡིག་གཟུགས་འཛིན་གྲྭ་ནི་སློབ་གྲྭས་ཉེ་བའི་ལོ་འདི་འགར་སློབ་མའི་འཇོན་ནུས་སྔོག་འདོན་དང་ཕྱོགས་ཡོངས་ཀྱི་འཕེལ་རྒྱས་ལ་དམིགས་ཏེ་བསྒྲུབས་པའི་རང་མོས་འཛིན་གྲྭ་བདུན་གྱི་ནང་གསེས་ཤིག་ཡིན་ལ།ཆེད་ཞུས་དགེ་རྒན་ཏེ་བོད་ཀྱི་ན་གཞོན་ཡིག་མཁན་ནམ་རྫོང་མི་རིགས་སློབ་འབྲིང་དང་པོའི་དགེ་རྒན་ལྕགས་བྷེ་ལགས་ཀྱིས་སེམས་ཞིབ་མོ་སྒོས་མཛུབ་སྟོན་དང་ཟུར་ཁྲིད་བྱས་པའི་འཛིན་གྲྭ་ཞིག་ཡིན་པ་དང་།ལོ་རིམ་གསུམ་པ་ཡན་གྱི་འཛིན་གྲྭ་སོ་སོ་ནས་ཡིག་གཟུགས་ལ་དགའ་བའི་སློབ་མ་དག་ལས་གྲུབ་པ་ཡིན་ཞིང་།འཛིན་གྲྭ་འདིའི་སློབ་མ་འགའ་རེའི་བརྩམས་ཆོས་གངས་རྒྱན་ན་ཆུང་ཚགས་པར་དུ་བཀོད་པ་མ་ཟད།ཚགས་པར་ཁང་དེས་བསྒྲུབས་པའི་བོད་ཁམས་ཡོངས་ཀྱི་ཡིག་གཟུགས་འགྲན་བསྡུར་ཁྲོད་བྱ་དགའ་ཐོབ་མྱོང་།རེབ་འདིའི་འགྲེམས་སྟོན་བྱ་འགུལ་སྤེལ་བ་འདིས་རྫོང་ཡོངས་ཀྱི་ཆུང་འབྲིང་སློབ་མ་དག་སྔར་ལས་ལྷག་་པའི་སྒོ་ནས་ཡིག་གཟུགས་འབྲི་བར་རྟིང་སྐུལ་བྱས་སོང་།